CELEX: 62017CN0229
Language: sk
Date: 2017-05-02 00:00:00
Title: Vec C-229/17: Návrh na začatie prejudiciálneho konania, ktorý podal Verwaltungsgericht Berlin (Nemecko) 2. mája 2017 – Evonik Degussa GmbH/Spolková republika Nemecko

7.8.2017   
            
            
               SK
            
            
               Úradný vestník Európskej únie
            
            
               C 256/2
            
         Návrh na začatie prejudiciálneho konania, ktorý podal Verwaltungsgericht Berlin (Nemecko) 2. mája 2017 – Evonik Degussa GmbH/Spolková republika Nemecko
   (Vec C-229/17)
   (2017/C 256/02)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Verwaltungsgericht Berlin
   
      Účastníci konania pred vnútroštátnym súdom
   
   
      Žalobkyňa: Evonik Degussa GmbH
   
      Žalovaná: Spolková republika Nemecko
   
      Prejudiciálne otázky
   
   
               1.
            
            
               Ide o „výrobu vodíka“ v zmysle bodu 2 prílohy I k rozhodnutiu 2011/278/EÚ (1) iba vtedy, keď sa z dvoch atómov vodíka H chemickou syntézou vyrobí molekula vodíka, H2, alebo pojem výroby zahŕňa aj to, že v prípade zmesi plynov, ktorá obsahuje vodík, sa bez syntézy relatívny podiel vodíka H2 v zmesi zvýši tým, že ostatné zložky plynu sa už či fyzikálne alebo chemickým spôsobom odstránia, aby sa, ako je to formulované v bode 2 prílohy I k rozhodnutiu 2011/278/EÚ, získal „produkt, vyjadrený ako predajná (čistá) produkcia, a na 100-percentnú čistotu príslušnej látky“?
            
         
               2.
            
            
               Ak bude odpoveď na prvú otázku znieť v tom zmysle, že pojem výroby nezahŕňa zvýšenie relatívneho podielu vodíka H2 na zmesi plynov, si treba položiť ďalšiu otázku:
               Treba formuláciu „prvky procesu priamo alebo nepriamo spojené s výrobou vodíka a separáciou vodíka a oxidu uhoľnatého“ vykladať v tom zmysle, že systémové hranice referenčnej úrovne produktu pre vodík, ktoré sú opísané v bode 2 prílohy I k rozhodnutiu Komisie z 27. apríla 2011 (2011/278/EÚ), sa vzťahujú iba na oba prvky spoločne („a“), alebo sa prvok postupu „separácia vodíka a oxidu uhoľnatého“ môže nachádzať v rámci systémových hraníc aj oddelene ako výlučný prvok postupu?
            
         
               3.
            
            
               Ak bude odpoveď na druhú otázku znieť v tom zmysle, že prvok postupu „separácia vodíka a oxidu uhoľnatého“ sa v rámci systémových hraníc môže nachádzať sám osebe aj oddelene ako výlučný prvok postupu, si treba položiť ďalšiu otázku:
               Ide o prvok postupu „separácia vodíka a oxidu uhoľnatého“ iba vtedy, keď sa vodík, H2, separuje výlučne od oxidu uhoľnatého, CO, alebo ide o prvok postupu „separácia vodíka a oxidu uhoľnatého“ aj vtedy, keď sa tam vodík separuje nielen od oxidu uhoľnatého, ale ešte aj od iných látok, napríklad od oxidu uhličitého, CO2, alebo od CnHn?
            
         
               4.
            
            
               Ak bude potrebné žalobkyni súdnou cestou priznať nárok na pridelenie vyššieho počtu bezplatných emisných kvót, vzniká otázka, či bod 3 výroku rozsudku Súdneho dvora Európskej únie z 28. apríla 2014 (C-191/14) treba vykladať v tom zmysle,
               
                           a)
                        
                        
                           že sa na prideľovanie kvót, ktoré stanovoval príslušný orgán členského štátu pred 1. marcom 2017 pre roky 2013 až 2020, uplatní medziodvetvový korekčný faktor podľa článku 4 a prílohy II k rozhodnutiu 2013/448/EÚ v pôvodnom znení, a
                        
                     
                           b)
                        
                        
                           že sa na pridelenie vyššieho počtu kvót pre roky 2013 až 2017, ktoré bolo priznané súdom po 1. marci 2017 uplatní medziodvetvový korekčný faktor podľa článku 4 a prílohy II k rozhodnutiu 2013/448/EÚ v pôvodnom znení, a
                        
                     
                           c)
                        
                        
                           že sa na pridelenie vyššieho počtu kvót pre roky 2018 až 2020, ktoré bolo priznané súdom po 1. marci 2017, uplatní medziodvetvový korekčný faktor podľa článku 4 a prílohy II k rozhodnutiu 2013/448/EÚ v znení rozhodnutia 2017/126/EÚ účinného od 1. marca 2017?
                        
                     
         
      (1)  Rozhodnutie Komisie z 27. apríla 2011, ktorým sa ustanovujú prechodné pravidlá harmonizácie bezodplatného prideľovania emisných kvót podľa článku 10a smernice Európskeho parlamentu a Rady 2003/87/ES, platné v celej Únii [oznámené pod číslom K(2011) 2772]; Ú. v. EÚ L 130, 2011, s. 1.